Internetda Rossiya ishqibozlar ittifoqi rahbari Aleksandr Shpriginning qo‘lga olish jarayoni aks etgan video paydo bo‘ldi. Twitter’da “Shpriginning qo‘lga olinish videosi” degan rolik paydo bo‘ldi. Kadrlardan ko‘rinib turibdiki, bir kishi boshiga qora niqob taqadi va tasvirga olayotgan kamerani olib tashlashlarini so‘raydi. Shundan so‘ng, hojatxonaga kiradi va oradan ma’lum bir vaqt o‘tib u yerdan Shprigin olib chiqiladi. Avvalroq politsiya Shpriginni Rossiya futbol ittifoqining anjumani o‘tayotgan binodan quvib chiqargani haqida xabar berilgan edi.